Diari Oficial de la Generalitat Valenciana


Sumari del DOGV 516, del 30-01-1987 (1987/808029)

RESOLUCIÓ de 15 de gener de 1987, del Director General d'Obres Públiques, per la qual es deleguen funcions en matèria d'autoritzacions, permissos i llicencies en la xarxa de carreteres de la Generalitat Valenciana, en els Caps dels Serveis Territorials d'Obres Públiques de Castelló de la Plana i Alacant i en el Cap del Servei de Planificació i Explotació de l'esmentada Direcció General, a València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   516

Data del DOGV
:   30-01-1987

Secció del DOGV
:   ALTRES DISPOSICIONS

Número del document
:   1987/808029


Data del document
:   15-01-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

Resolució de 15 de gener de 1987, del Director General d'Obres Públiques, per la qual es deleguen funcions en matèria d'autoritzacions, permisos i llicències en la xarxa de carreteres de la Generalitat Valenciana, en els Caps dels Serveis Territorials d'Obres Públiques de Castelló de la Plana i Alacant i en el Cap del Servei de Planificació i Explotació de l'esmentada Direcció General, a València.  
El Decret 22/1984, de 16 d'octubre de la Generalitat Valenciana, assignava a la Conselleria d'Obres Públiques, Urbanisme i Transports, determinades competències en matèria de Carreteres transferides a la Generalitat Valenciana per Reial Decret 1927/1984, d'1 d'agost.   
El Decret 2/1986, de 13 de gener, de la Generalitat Valenciana, que modifica el Reglament Orgànic i Funcional de la Conselleria d'Obres Públiques, Urbanisme i Transports, en l'article 25, apartat g), atribueix a la Direcció General d'Obres Públiques, les funcions d'administració i explotació de la xarxa de carreteres, la titularitat de la qual correspon a la Generalitat Valenciana, i en l?article 29.1 paràgraf 2n estableix com a funcions de la Divisió de Carreteres la formulació de propostes d'autorització, permisos i llicències, en relació amb el que estableixen les normes vigents.   
Amb la finalitat d'agilitzar i fer més eficaç la prestació dels serveis, i en virtut de les facultats atribuïdes per l'article 68 de la Llei 5/1983, de 30 de desembre de Govern Valencià, resolc:   
Primer  
Es delega en els Caps dels Serveis Territorials de la Direcció General d'Obres Públiques de Castelló de la Plana i Alacant i en el Cap del Servei de Plans i Explotació de la Conselleria d'Obres Públiques, Urbanisme i Transports en València, L?exercici de les facultats de concessió d'autoritzacions, permisos i llicències, en les zones de domini públic, servitud i d'afecció de les carreteres de la Generalitat Valenciana, establertes en el Títol III de la Llei 51/1974, de 19 de desembre de Carreteres i els articles concordants del seu Reglament, excepte les autoritzacions per a les instal·lacions següents:   
a) Estacions i àrees de servei.   
b) La regulació semafòrica.   
c) Nous accessos i urbanitzacions.   
d) Ordenació d'accessos existents.   
L?exercici de les quals es reserva el Director General d'Obres Públiques.   
Segon  
En totes les resolucions que s'adopten en virtut d'aquesta delegació de facultats, hom farà constar expressament aquest extrem, d'acord amb el que estableix l'article 68.6 de la Llei 5/1983, de 30 de desembre, de Govern Valencià.   
València, 15 de gener de 1987.- El Director General d'Obres Públiques: Joan Olmos Llorens.